നോര്വീജിയന് എംബസി കീഴടക്കി താലിബാന്, വൈന്കുപ്പികളും കുട്ടികളുടെ പുസ്തകങ്ങളും നശിപ്പിച്ചു കാബൂളിലെ നോര്വീജിയന് എംബസി താലിബാന് ഏറ്റെടുത്തു. തുടര്ന്ന്, അവര് അവിടെയുള്ള വൈന് കുപ്പികള് തകര്ക്കുകയും സ്ഥാപനത്തിലെ പുസ്തകങ്ങള് നശിപ്പിക്കുകയും ചെയ്തു. ഇറാനിലെ നോര്വീജിയന് അംബാസഡര് സിഗ്വാള്ഡ് ഹേഗാണ് താലിബാന് എംബസി പിടിച്ചെടുത്ത കാര്യം ട്വിറ്ററിലൂടെ പുറത്തുവിട്ടത്. നോര്വീജിയന് എംബസി താലിബാന് കീഴടക്കിയിരിക്കുന്നു. അവര് അത് പിന്നീട് ഞങ്ങള്ക്ക് തിരികെ നല്കുമെന്ന് പറയുന്നു. എന്നാല്, അതിന് മുന്പ് വൈന് കുപ്പികള് തകര്ക്കുകയും കുട്ടികളുടെ പുസ്തകങ്ങള് നശിപ്പിക്കുകയും ചെയ്തിട്ടുണ്ട്. തോക്കുകള് താരതമ്യേന അപകടം കുറഞ്ഞവയാണ് സിഗ്വാള്ഡ് ഹോഗ് ട്വീറ്റില് പറഞ്ഞു. താലിബാന് നഗരം ഏറ്റെടുക്കുന്നതിനുമുമ്ബ് തന്നെ നോര്വേ കാബൂളിലെ നയതന്ത്ര ചുമതല ഒഴിഞ്ഞു. സ്കാന്ഡിനേവിയന് അയല് രാജ്യമായ ഡെന്മാര്ക്കിന്റെ സഹായത്തോടെയായിരുന്നു ഇത്. അതേസമയം എംബസികള് ഉള്പ്പെടെയുള്ള വിദേശ രാജ്യങ്ങളുടെ നയതന്ത്ര സ്ഥാപനങ്ങളില് തങ്ങള് ഇടപെടില്ലെന്നായിരുന്നു താലിബാന് നേരത്തെ പറഞ്ഞിരുന്നത്. എന്നാല്, പറഞ്ഞതുപോലെയൊന്നുമല്ല അവര് ഇപ്പോള് പ്രവര്ത്തിക്കുന്നത്. കഴിഞ്ഞ മാസം ഡെന്മാര്ക്കും നോര്വേയും കാബൂളിലെ എംബസികള് അടച്ചുപൂട്ടുകയാണെന്നും അഫ്ഗാനിസ്ഥാനില് സുരക്ഷാസ്ഥിതി മോശമായതിനാല് തങ്ങളുടെ ജീവനക്കാരെ ഒഴിപ്പിക്കുകയാണെന്നും പ്രഖ്യാപിച്ചിരുന്നു. അതേസമയം, ഹിബത്തുല്ല അഖുന്സാദയുടെ നേതൃത്വത്തില് താലിബാന് അഫ്ഗാനിസ്ഥാനില് ഒരു പുതിയ സര്ക്കാര് രൂപീകരിക്കുകയാണ്. താലിബാന്റെ ഇടക്കാല ഗവണ്മെന്റില് പ്രത്യേകമായി നിയുക്തനായ ആഗോള ഭീകരന് സിറാജുദ്ദീന് ഹഖാനി ആക്ടിംഗ് ഇന്റീരിയര് മന്ത്രിയായി സ്ഥാനം നേടിയിട്ടുണ്ട്. യുഎന് സുരക്ഷാ കൗണ്സിലിന്റെ ഭീകരവാദ കരിമ്ബട്ടികയില് ഉള്പ്പെട്ട 14 താലിബാന് അംഗങ്ങളെങ്കിലും അഫ്ഗാനിസ്ഥാന്റെ പുതിയ മന്ത്രിസഭയില് ഉള്പ്പെട്ടിട്ടുണ്ട്. ഇത് അന്താരാഷ്ട്ര സമൂഹത്തെ ആശങ്കാകുലരാക്കുന്നു.